《北山儒隐》
明代·邓伯凯

芒草分畦夹颖区，远携书剑伴云居。四民祈报同乡社，诸老章缝异里闾。

泉气冷涵茶灶润，岚光晴照竹窗虚。唔咿隔壁声相应，应有儿孙夜读书。

作者简介：邓伯凯，号迂叟。元末隐居不仕，洪武四年（一三七一）以经明行修荐授番禺县训导，升太平府教授。有《龙江八景诗》。《顺德龙江乡志》卷三有传。